label_desc: එක්සත් රාජධානිය තුල යුරෝපියානු සංගමය ජනමත විචාරණය ලෙසින් හැඳින්වුනු, යුරෝපියානු සංගමයෙහි සාමාජිකත්වය පිළිබඳ එක්සත් රාජධානිය තුල ජනමත විචාරණය යනු, නීතියෙන් නොබැඳුනු ජනමත විචාරණයක් වන අතර, 2016 ජූනි 23 දිනදී එක්සත් රාජධානියෙහි සහ ජිබ්‍රෝල්ටාව තුල පැවැත්වුනේ යුරෝපියානු සංගමයෙහි සාමාජිකත්වය දිගටම පවත්වා ගෙන යෑම පිළිබඳව රටෙහි මනාපය මැන බැලීම සඳහාය. ජනමත විචාරණයෙහි ප්‍රතිඵලය වූයේ, යුරෝපියානු සංගමයෙහි සාමාජිකයෙකු ලෙසින් රැඳී සිටීමට එරෙහිව, යුරෝපියානු සංගමය වෙතින් ඉවත් වීම සඳහා සමස්ත මනාපයක් වන අතර, එය පිළිවෙලින් 48.1% සහ 51.9% විය. එංගලන්තයෙහි සහ වේල්සයෙහි බහුතරයක් විසින් වෙන්ව යෑමට මනාපය පල කිරීම සහ, ස්කොට්ලන්තයෙහි සහ උතුරු අයර්ලන්තයෙහි බහුතරයක් රැඳී සිටීමට කැමැත්ත පල කිරීම වශයෙන්, එක්සත් රාජධානියෙහි සංඝටක රටවල් අතර බෙදීමක්, මැතිවරණය වෙතින් දැක්විණි.